SUID-AFRIKAANSE RADIOLIGA 
SARLNUUS SONDAG 17 JUNIE 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6NE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos nodig). 


STIL SLEUTEL 


Dit is met leedwese dat ons dit afsterwe van Robert Mansfield, ZSSRB, op 
Saterdag 9 Junie 2007 moet aankondig. Robert was 94 jaar oud. Ons betuig 
ons innige meegevoel aan sy familie en vriende. 

POUSE 


In die nuus vandag; 


TWEE YAESU VX-2R 2 m / 70 cm DRAAGBARE SENDONTVANGES OM 
TE WEN 


VOLGENDE ZU-EKSAMEN OP 23 AUGUSTUS 
GROOT UITGAWE VAN RADIO ZS 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


TWEE YAESU VX-2R 2 m / 70 cm DRAAGBARE SENDONTVANGES OM 
TE WEN TYDENS SARL KOMPETISIES 


SARL-BHF-Bestuurder, Piet Badenhorst, ZS6PJB, het aangekondig dat die 
wenners van twee kompetisies gehou te word 24 Junie en die naweek van 21 23 
September `n Yaesu VX-2R 2 m / 70 cm mikro-handdraagbare send /ontvanger 
sal ontvang. 


Die eerste kompetisie is die SARL digitale kompetisie op 24 Junie vanaf 13:00 
UTC tot 16:00 UTC op die 40, 6 en 2 meterbande. Die tweede kompetisie is 
die SARL BHF/UHF-kompetisie wat plaasvind oor die naweek van 21 to 23 
September. 


Die SARL digitale kompetisie word geborg deur die Lichtenburg Amateurradiok- 
lub en die doel is die bevordering van die gebruik van PSK in Suid-Afrika en 
ook om soveel moontlik kontakte tussen radioamateurs in Suid-Afrika te maak. 


PSK is die afkorting vir Phase-shift keying. Dit is `n digitale modulasieskema 
wat data oordra deur die fase van die dragolf te verander of te moduleer. Wat het 
jy nodog om te begin? Die eerste stap is om die nuutste uitgawe van PSK31 af te 
laai by http:/ /aintel.bi.ehu.es/psk31 html, installeer dit en lees die omvattende 
hulplêers. Die webwerf gee ook 'n volledige verduideliking van hoe jy te werk 
gaam om jou radio en rekenaar te koppel. 


Om meer oor die kompetisiereels te lees, laai die kompetisiehandboek af vanaf 
www.sarl.org.za. Jy sal die besonderhede van die digitale kompetisie op bladsy 
8 kry. 


“PSK is `n interessante modus,” het Piet Badenhorst SARLNuus vertel. “Dit 
word beskou as die opvolger van RTD. Ek moedig radioamateurs wat nognie in 
digitale kommunikasie betrokke is nie, om reg te maak vir die kompetisie op 24 
Junie. Miskien is die beste rede om dit te doen die feit dat dit niks kos nie, en 
slegs 'n paar komponente uit die rommelkas word benodig vir die kopplevlak 
tussen die radio en rekenaar.” 


Die Yaesu mikro miniature 144/440 MHZ handdrastel het `n wye ontvangsfrek- 
wensiebestek wat plaaslike tweerigtingkommunikasie verskaf met unieke moni- 
teringsvermoë. Dit is die wêreld se kleinste HT met 1,5 / 1 watt uitsetkrag. Die 
ontvangsbestek is 500 kHz tot 999 MH (sellulêr uitgesluit). Dit beteken jy kan 
na die AM-, kortgolf- en FM-uitsaaibande, TV oudio, vliegtuig- en openbare- 
dienstekanale luister. COTCSS/DCS met splittoonvermoë is in gebou. Kobus 
Conradie, ZSIDC / ZS$6UZ, van LetsPlayRadio het die send/ontvangers vir die 
kompetisies geskenk. 


VOLGENDE ZU-EKSAMEN OP 23 AUGUSTUS 


n Tikfout het in verlede week se SARLNuus oor die volgende ZU-eksamen 
voorgekom. Die eksamen vir die beginnersvlaklisensie vind op Donderdag 23 
Augustus plaas. Die sluitingsdatum vir inskrywings is 23 Julie 2007. 


GROOT UITGAWE VAN RADIO ZS OP PAD NA JOU 


Die volgende uitgawe van RADIO 7ZS is op Vrydag 15 Junie gepos en sal lede 
in die komende week bereik, dit is ook beskikbaar vir lede vir aflaai vanaf 
www.sarl.org. Die uitgawe het 'n reeks interessante artikels wat begin met Dave 
Ingram, K4TWJ, se “Ham Pride - our legacies and traditions”. 


Hannes Enslin, ZS6JDE, se interesante artikel oor AMA vir Afrika is `n moet 
om te lees. “Texting with Eagle” handel oor 'n SMS-tipe fasiliteit wat ingesluit 
word by AMSAT Noord-Amerika se Eagleprojek. 


Chris Gryffenberg, ZS6COG, gee 'n oorsig oor die “RigExpert Standard 
Digital Modes Interface” wat beskikbaar is vir digitale modusse en algemene 
send /ontvangerbeheer. Hy deel sy ondervinding met jou oor die aankoop en 
opstel van die Rig Expert. 


Die “@uickie Beam” deur Al Akers, ZS2U, is die ideale artikel vir die nuweling 
by amateurradio wat graag 'n maklike en goedkoop antenna wil bou, of vir die 


amateur wat sukkel om die plaaslike herhaler te bereik met `n gewone vertikale 
antenna. 


(is 


Eddie Leighton, ZS6BNE, vra die vraag in sy artikel oor digitale modusse “is 
daar `n toekoms vir amateurradio?” Daar is ook museumnuus, padvindernuus 
en alles oor @SL-kaarte. Moet nie hierdie uitgawe van Radio ZS misloop nie. 


Baie dankie aan die lede van die Boland ARK wat gehelp het om Radio ZS in 
die koeverte te plaas en die adresplakkers op te plak. 


As jy iets interessant het om mee te deel, skryf dit neer vir Radio ZS en stuur 
dit aan Dennis Green, ZS4BS. Sy e-posadres is zsdbs@netactive.co.za, of ra- 
diozs@sarl.org.za. Van nou af word Radio ZS elke tweede maand uitgegee, so 
daar is meer om te lees vir jou lidmaatskap van die SARL. 


DX OPNAME 


Die sluitingsdatum vir die Suider-Afrikaanse DX-opname is Saterdag 30 Junie 
2007. Die opname kan van die SARL-webwerf afgelaai word, na voltooiing stuur 
dit aan zsAbs@netactive.co.za. Vyftien opnames is alreeds ontvang. 


Ook beskikbaar op die SARL-webwerf is DX Tracker V5, `n dokument in MS 
Excel geskep deur Tjerk, ZSG6P, wat jou help om rekord te hou van DXGCC- 
entiteite gewerk en bevestig. 


VOORTPLANTINGSVOORSPELLING 


Hannes Coetzee, ZSGBZP, rapporteer dat die verwagte sonaktiwiteit sal wissel 
tussen laag en baie lae vlakke. Die verwagte geomagnetiese veld sal stil wees 
met moontlike onrustige tot lae stormvlakke gedurende 19 tot 22 Junie. Die 
verwagte effektiewe sonvlektelling sal gedurende die komende week minder as 5 
wees. 


20 en 40 meter is die beste keuse vir DX met moontlike 20 meter openinge vanaf 
15:00 SAT na Indië. Na Australië toe kan 20 meter om (07:00 oopmaak. Vanaf 
ongeveer 17:00 is daar moontlike 20 meter openinge na Europa. Om 16:00 is 
daar moontlike kort 20 meter openinge na die weskus van die VSA. Andersins 
gaan kontakte met die Verenigde State baie uitdagend wees. Vir die morsekode- 
en digitale entoesiaste sal dit lonend wees om 10 MHZ te monitor. 


Dit is nou weer die tyd om saans kontakte te maak vir jou 80 meter WAZS- 
toekenning. Onthou dat HF jou nog steeds altyd kan verras. Skakel jou stel 
aan,luister en roep ook CO om seker te maak dat jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


24 Junie SARL Digitale Kompetisie; 30 Junie - Sluitingsdatum vir SA-DX- 
opname; ZS6PTA Mega Vlooimark; 1 Julie Presidentsmet en Integnet; 23 
Augustus - Klas B RAFE; 18 Oktober - Klas A RAF. 


SARLNuus wens alle vaders `n gelukkige vadersdag toe. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZS6FCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel en vertaal is. 


'n Voorspoedige week word aan almal toegewens, 738. 


/EX 


